เป็นร้านที่เดินผ่านทีไรโต๊ะเต็มตลอด วันนี้โชคดีมีโต๊ะว่างเลยพุ่งเข้าไปเลยค่ะ สั่งมาทั้งหมด 4 เมนู ได้แก่
-ตำแสบสนิท 60 บาท ตำซั่วปลาร้าโรยหน้าด้วยแคปหมู ปลาร้าข้นคลั่กนัวอย่าบอกใคร แซ่บมากกก
-ต้มแซ่บกระดูกหมูอ่อน 90 บาท เปรี้ยวเผ็ดได้ใจ
-ไก่ย่างอบโอ่ง 60 บาท ไก่ย่างเนื้อนุ่มชุ่มเครื่องเทศ น้ำจิ้มแจ่วอร่อยดี
-ตับหวาน 90 บาท ตับมาชิ้นใหญ่มาก และมีอยู่ประมาณ 5 ชิ้นเอง รสชาติโอเคนะ แต่จะดีกว่านี้ถ้าหั่นชิ้นเล็กให้มันดูเยอะกว่านี้ เลยดูไม่สมราคาเท่าไหร่

รวมๆ แล้วรสชาติแซ่บใช้ได้ โดยเฉพาะคนรักการทานปลาร้าน่าจะชอบ เพราะเค้าใช้ปลาร้าคุณภาพดี เข้มข้น
ส่วนการบริการถือว่าโอเค แต่มีบ้างที่พนักงานคุยเล่นกันเสียงดัง